Carsten Kudsk
Carsten Bredtved Kudsk (født 2. maj 1971) er en dansk politiker, som i flere omgange har været midlertidig stedfortræder i Folketinget for både Alex Ahrendtsen, Pernille Bendixen og senest Jens Henrik Thulesen Dahl som repræsentant for Dansk Folkeparti i Fyns Storkreds, i løbet af Thulesen Dahls deltagelse ved FNs generalforsamling i New York i 2019.

Kudsk var 1. viceborgmester og formand for ældreudvalget i Nyborg Kommunes byråd 2018-2021. I januar 2021 forlod han Dansk Folkeparti og tilsluttede sig i stedet udbryderpartiet De Lokalnationale. Ved kommunalvalget 2021 stillede han op for listen Vi Lokale Demokrater som ikke opnåede valg til byrådet.

Referencer 

Folketingskandidater fra Dansk Folkeparti
Viceborgmestre fra Dansk Folkeparti